कार-टेंपो में टक्कर, एक की मौत
तलवंडीरोड़ पर गांव चंदबाजा के पास रविवार शाम मारुति और सेवन सीटर टेंपो की टक्कर में एक व्यक्ति की मौत गई, जबकि आठ लोग गंभीर रूप से जख्मी हो गए। मृतक की पहचान गांव खोसा रंजी(मोगी) निवासी निर्भय सिंह के रूप में हुई। सभी घायलों को गुरु गोबिंद सिंह मेडिकल कॉलेज अस्पताल में भर्ती करवाया गया है और इनमें से 3 की हालत गंभीर बनी हुई है।
जानकारी अनुसार सवारियों से भरा एक टेंपो रविवार शाम को करीब 4 बजे फरीदकोट से मुदकी की तरफ जा रहा था। जैसे ही टेंपो गांव चंदबाजा के पास पहुंचा तो सामने से रही मारुति कार से टकरा गया। टक्कर की वजह से कार बुरी तरह क्षतिग्रस्त हो गई और इसमें सवार तीन लोगों में से एक की मौके पर मौत हो गई जबकि कार सवार दो अन्य लोगों के अलावा टेंपो सवार भी गंभीर रूप से जख्मी हो गए।
कार सवार मोगा से एक शादी समारोह में भाग लेकर वापस लौट रहे थे। कलेर पुलिस चौकी के इंचार्ज जसकरण सिंह ने बताया कि इस घटना में कार में निर्भय सिंह की मौत हो गई।
जबकि बाकी घायलों जोरा सिंह, गुरचरण सिंह टेंपो ड्राइवर, लोटन, प्रकाश,बसंत, गोरे लाल, राजो आदि कुल 8 लोगों को अस्पताल में भर्ती करवाया गया है। पुलिस घटना की जांच कर रही है और नियमों के मुताबिक कानूनी कार्यवाही की जाएगी। (शिव)
फरीदकोट के तलवंडी रोड पर हादसा में क्षतिग्रस्त मारूति कार।
bho_Deva hin_Deva hin_Deva hin_Deva hin_Deva bho_Deva